stanford-oval/wikipedia huggingface dataset:
Michael Burston

| Michael Burston> Henkilötiedot |
| --- | --- |
Syntynyt: 23. lokakuuta 1949
Kuollut: 9. heinäkuuta 2011 (61 vuotta)
Ammatti:  muusikko
Muusikko
Aktiivisena:  1984–2011
Tyylilajit:  heavy metal speed metal rock 'n' roll NWOBHM ambient
Soittimet:  kitara, laulu
Yhtyeet:  Motörhead Warfare V.A. Atomgods Warhead Disgust WVKEAF Splodgenessabounds
Levy-yhtiöt:  Bronze Records GWR WTG CMC
Aiheesta muualla
www.imotorhead.com
  [ Muokkaa Wikidatassa ] [ ohje ]  
Michael ”Mick” Burston eli ”Würzel” (23. lokakuuta 1949 – 9. heinäkuuta 2011) oli englantilainen muusikko, joka tunnettiin parhaiten työstään Motörheadin kitaristina.
Motörheadin albumien lisäksi hän julkaisi kaksi sooloalbumia, Bess ja Chill-Out or Die. Hän esiintyi myös vierailevana artistina lukuisissa yhtyeissä Motörheadin jälkeen.
Hän kuoli kardiomyopatian aiheuttamaan kammiovärinään.
Julkaisut > Sooloartistina

Bess (1987)
Chill-Out or Die (1998)
Julkaisut > Motörheadin kanssa

No Remorse (1984)
Orgasmatron (1986)
Rock ’n’ Roll (1987)
Nö Sleep at All (1988)
1916 (1991)
March ör Die (1992)
Bastards (1993)
Sacrifice (1995)
Julkaisut > Muut työt tai esiintymiset vierailijana

Warfare - Metal Anarchy (1985)
V.A. - "Where Would You Rather Be Tonight?" (1986) (Albumi on osa hyväntekeväisyysprojektia, jonka tuotto meni "Broadreach House" nimiselle alkoholistien- ja narkomaanien kuntoutusklinikalle.)
Atomgods - WOW! (1988)
Warhead - Warhead (1995)
Disgust - A World Of No Beauty (1996)
WVKEAF - "Jump/Maximism" - (1997)
Splodgenessabounds - Artful Splodger (2001)
Bairiki

| Bairiki |
| --- | --- |
 Kiribatin presidentin asunto Bairikissa
 Koordinaatit: 02°29′32″N, 172°59′00″E 
Valtio:  Kiribati
Saari:  Tarawa
Alue:  South Tarawa
Pinta-ala:  
 – Kokonaispinta-ala:  0,39 km²
Väkiluku (2015):  3 218
 – Väestötiheys:  8 251 as./km²
Aikavyöhyke:  UTC+12
Infobox OKVirheellinen NIMI-arvo: 
Bairiki on Kiribatin Tarawan atolliin kuuluva saari ja asutuskeskus. Se sijaitsee atollin eteläosassa South Tarawan alueella, joka toimii Kiribatin pääkaupunkina. South Tarawan muodostavat saaret on liitetty toisiinsa pengertein. Bairikin kylän pinta-ala on 0,39 neliökilometriä ja siellä on 3 218 asukasta (vuonna 2015).
Bairikissa on satama ja siellä on toiminut Etelä-Tyynenmeren yliopisto. Betion saareen Bairikin liittää Dai Nippon Causeway -pengertie. Kylän väestö on kasvanut voimakkaasti rakennushankkeiden ja maan sisäisen muuttoliikkeen vuoksi, mikä on johtanut tilanahtauteen ja suunnittelemattomaan rakentamiseen.
Aiheesta muualla

Kuvia tai muita tiedostoja aiheesta South Tarawa Wikimedia Commonsissa
Mirka Rintamäki

Mirka Rintamäki (s. 7. tammikuuta 1993 Nurmo) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 224 runko- ja loppusarjaottelua sekä useita pudotuspelejä. Hän pelasi Itä–Länsi-ottelussa vuonna 2014. Hän on saavuttanut yhden SM-hopean (2016) ja kaksi SM-pronssia (2015, 2017). Kaudella 2019 hän edustaa tamperelaista Manse PP:tä. Hänen kasvattajaseuransa on Nurmon Jymy.
Rintamäki on edustanut Superpesiksessä PeTo-Jusseja kaudella 2011, Ylihärmän Pesis-Junkkareita kaudella 2012, Rauman Lukkoa 2013–2015, Lapuan Virkiää 2015–2018 ja Manse PP:tä kaudesta 2019.
Berengar Toursilainen

Berengar Toursilainen
Berengar Toursilainen (n. 999 – 6. tammikuuta 1088) oli ranskalainen varhaisskolastinen teologi ja Chartresin katedraalikoulun johtaja. Hänen esimerkkinsä dialektiikan hyödyntämisessä johti menetelmän leviämiseen Laonin ja Pariisin kouluihin. Hän kävi myös väittelyjä kirkon johdon kanssa ehtoollisen transsubstantiaatio-opista.
Berengar oli Chartresin piispa Fulbertin oppilas. Hänestä tuli vuonna 1030 Saint-Martin de Toursin kaniikki ja myöhemmin katedraalikoulun rehtori. Hän sovelsi dialektista menetelmää kirkon perinteisiin opetuksiin, ja joutui tämän vuoksi ristiriitoihin joidenkin oppien kanssa. Eräs tällainen seikka oli transubstantiaatio-oppi, jonka neljäs lateraanikonsiili nosti kirkon opiksi vuonna 1215. Opin mukaan ehtoollisella käytetty leivän ja viinin substanssi muuttuu ehtoollisella Kristuksen ruumiiksi ja vereksi. Berengarin mukaan tämä oppi on ristiriidassa järjen, kirkon aiempien opetusten ja Raamatun kanssa. Berengar itse edusti Augustinuksen tavoin symbolista tulkintaa, jonka mukaan ehtoollinen on rituaalinen kuva, jossa ehtoollisaineet pysyvät samana, mutta mielessä oleva merkitys muuttuu.
Berengaria syytettiin virheellisestä opetuksesta useissa kirkolliskokouksissa, ja hänet pakotettiin perumaan mielipiteensä. Hän palasi kuitenkin aina takaisin aiempiin opetuksiinsa. Hän kirjoitti näkemyksensä tueksi teoksen Rescriptum versus Lanfrancum eli De sacra coena, jossa esitti näkemyksensä yksityiskohtaisesti.
Käännös suomeksi
Berenguier de Palou

Berenguier de Palou, vanhan kirja kuvitusta.
Berenguier de Palou oli 1100-luvun alussa vaikuttanut katalonialainen trubaduuri.
Palou syntyi ilmeisesti Palolissa, lähellä Elneä, nykyisen Ranskan ja Espanjan välisellä rajalla. Hän oli köyhän ritarin poika ja yksi varhaisimmista nimeltä tunnetuista trubaduureista.
Paloun tarkkoja elinvuosia ei tiedetä. Hänen laulutuotantoaan on nykyään myös levytetty.
Meripihkahappoanhydridi

| Meripihkahappoanhydridi |
| --- | --- |

Tunnisteet
IUPAC-nimi:  Dihydro-2,5-furaanidioni
CAS-numero:  108-30-5
PubChem CID:  7922
Ominaisuudet
Molekyylikaava:  C4H4O3
Moolimassa:  100,1 g/mol
Ulkomuoto:  kiinteä (valkoista, kiteistä jauhetta)
Sulamispiste:  119,6 °C (392,75 K)
Kiehumispiste:  261 °C (534,15 K)
Tiheys:  1,503 g/cm3
Liukoisuus veteen:  Ei liukene veteen
Meripihkahappoanhydridi (CH3CO)2O on orgaaninen yhdiste, joka puhtaana huoneenlämmössä esiintyy kiteisenä valkoisena jauheena. Se on meripihkahapon anhydridi, ja sitä syntetisoidaankin juuri meripihkahaposta dehydraamalla.
Meripihkahappoanhydridistä käytetään myös nimiä dihydro-2,5-furaanidioni, butaanidihappoanhydridi ja tetrahydro-2,5-dioksofuraani.
Aiheesta muualla

Meripihkahappoanhydridin kansainvälinen kemikaalikortti
PubChem: Succinic anhydride (englanniksi)
ChemBlink: Succinic anhydride (englanniksi)
Black Cat

| Black Cat |
| --- | --- |
ブラックキャット   (Burakku Kyatto)
Genre: Seikkailu, Sci-fi, Komedia, Shounen 
Manga
Tekijä: Kentaro Yabuki
Julkaisija:  Shueisha
Sarjajulkaisulehti: Weekly Shonen Jump
Ensimmäinen painatus: 2000 – 2004
Kirjojen lukumäärä: 20 
TV-anime
Ohjaaja: Shin Itagaki
Studio: Gonzo
Lähetyskanavat:  Animax, TBS
Alkuperäinen lähetyskierros: 6.10.2005 – 30.3.2006
Jaksojen määrä: 24 
Black Cat (suomeksi: Musta kissa) on mangaka Kentaro Yabukin luoma manga- ja animesarja. Sitä on julkaistu Shueishan Weekly Shonen Jumpissa. Japanissa kirjaa on ilmestynyt 20 pokkarin verran. VIZ alkoi julkaista sarjaa vuonna 2006 myös englanniksi.
Juoni

Chronoksen järjestössä työskentelee 13 palkkamurhjaajaa, joita kutsutaan Chronoksen numeroiksi. Kun kolmastoista palkkamurhaaja, Train Heartnet (Black Cat) tapaa palkkametsästäjän, Saya Minatsukin, hänen arvonsa muuttuvat ja lopulta Train eroaa järjestöstä erimielisyyksien takia.
Creed Diskenth, yksi Chronoksen palkkamurhaajista on katkera Trainin lähdöstä ja murhaa Saya Minatsukin. Kahden vuoden päästä Train työskentelee palkkametsästäjänä kumppaniensa Sven Vollfiedin ja Even kanssa. Creed haluaa Trainin palaavan järjestöön, hinnalla millä hyvänsä, mikä johtaa kahnauksiin Trainin ja Creedin välillä.
Milhanin piirikunta

| Milhanin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Al Mahwit
Väkiluku (2003):  89 224
Milhanin piirikunta sijaitsee Al Mahwitin maakunnassa Jemenissä. Vuonna 2003 sen asukasluku oli 89 224.
Massive

MASSIVE (engl. Multiple Agent Simulation System in Virtual Environment) on tietokoneanimaatio- ja tekoälyohjelmisto, jota käytetään suurten agenttijoukkoefektienselvennä luomiseen elokuvia ja televisiota varten. Sitä on käytetty muun muassa Tarussa sormusten herrasta.
Yleistä

MASSIVE-ohjelmiston kehitti Stephen Regelous erikoistehosteteollisuutta varten. Sen lippulaivaominaisuutena on kyky luoda tuhansia tai miljoonia agenttejaselvennä, joista jokainen toimii itsenäisesti. Sumea logiikka mahdollistaa sen, että jokainen agentti reagoi ympäristöönsä yksilöllisesti. Nämä ulkoiset muuttujat vaikuttavat agentin käytökseen ja kontrolloivat liikkeentunnistusanimaatioita luoden realistisen näköisiä hahmoja.
MASSIVE sisältää keinoälyominaisuuksien lisäksi vaatesimulaation, räsynukkefysiikanselvennä ja GPU-pohjaisen laitteistotason renderöinnin. MASSIVE-ohjelmistolla voi luoda esirakennettuja agentteja, jotka suorittavat tiettyjä tehtäviä, kuten stadium-yleisöagentitselvennä, katumellakka-agentit ja yksinkertaiset agentit, jotka kävelevät ympäriinsä ja puhuvat toisillensa.
Historia

MASSIVE kehitettiin alun perin Wellingtonissa, Uudessa-Seelannissa. Peter Jackson vaati ohjelmistoa, joka mahdollistaisi satojen tuhansien sotilaiden yhtäaikaisen taistelun. Ongelmaa ei ollut ratkaistu elokuvateollisuudessa ennen tätä. Regelous loi Massiven sallienselvennä Weta Digitalin luoda erikoisefektejä, erityisesti taistelukohtauksia Taru sormusten herrasta -elokuvatrilogiaan.
Tuotanto

MASSIVEa on käytetty useissa tuotannoissa, niin kaupallisissa kuin lyhytelokuvissakin, niin pienen kuin suuren skaalan tuotannoissakin.
Joitakin merkittäviä esimerkkejä:
Taru sormusten herrasta (elokuvatrilogia)
Narnian tarinat: Velho ja leijona
King Kong (Peter Jacksonin uudelleenfilmatisointi)
Isiemme liput (taistelu- ja joukkokohtausten lisäksi myös Tyynen valtameren ylittäneet merialukset luotiin Massivella)
Carlton Draught: Big Ad
Category 7: The End of the World
Hokkarihemmot
Eragon
Happy Feet
The Ant Bully (ensimmäinen elokuva, joka käytti kasvoanimaatiota Massiven yhteydessä)
Avatar (ihmisjoukkojen lisäksi esimerkiksi kasvit ja alukset simulointiin Massivella)
Aiheesta muualla

Massive Softwaren virallinen sivusto
Weta Digitalin virallinen kotisivu
Asparagales

| Asparagales |
| --- | --- |
 Parsa eli ruokaparsa (Asparagus officinalis)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Yksisirkkaiset Liliopsida
Lahko::  Asparagales  Bromhead
Synonyymit
 Agavales Hutch.  Alliales Bercht. & J.Presl  Amaryllidales Link  Apostasiales Mart.  Asphodelales Doweld  Asteliales Dumort.  Gilliesiales Mart.  Hypoxidales Mart.  Iridales Raf.  Ixiales Lindl.  Narcissales Dumort.  Orchidales Raf.  Tecophilaeales Reveal  Xanthorrhoeales Reveal & Doweld 
Katso myös
   Asparagales Wikispeciesissä   Asparagales Commonsissa 
Infobox OKNimi-testi OK: 
Asparagales on yksisirkkaisten (Liliopsida = ylälahko Lilianae) kasvien lahko, jonka heimojen on aiemmin katsottu kuuluvan lahkoon Liliales ja osan suvuista jopa liljakasvien (Liliaceae) heimoon. Joissain järjestelmissä on erotettu ryhmästä omiksi lahkoikseen kämmekkäkasvit sisältävä lahko Orchidales ja kurjenmiekkakasvit sisältävä lahko Iridales. APG (Angiosperm Phylogeny Group) on kasvitieteilijöiden laajalti käyttämässä luokittelussaan sisällyttänyt lahkoon tässä artikkelissa mainitut heimot.
Asparagales-lahkon tyyppisuku on parsat (Asparagus). Lahkon ylivoimaisesti suurin heimo on kämmekkäkasvit (Orchidaceae), johon kuuluu noin 22 075 lajia. Muita merkittäviä heimoja ovat kurjenmiekkakasvit (Iridaceae, 2 025 lajia), parsakasvit (Asparagaceae, noin 2 480 lajia) ja narsissikasvit (Amaryllidaceae, 1 605 lajia).
Luokittelu

Lahkoon kuuluu 14 heimoa, 1 122 sukua ja 36 265 lajia.
Amaryllidaceae – narsissikasvit
73 sukua, 1 605 lajia yleismaailmallisesti
synonyymit: Agapanthaceae, Alliaceae (laukkakasvit), Cepaceae, Brunsvigiaceae, Crinaceae, Cyrtanthaceae, Galanthaceae, Gethyllidaceae, Gillesiaceae, Haemanthaceae, Leucojaceae, Milulaceae, Narcissaceae, Oporanthaceae, Pancratiaceae, Strumariaceae, Tulbaghiaceae, Zephyranthaceae
Asparagaceae – parsakasvit
153 sukua, 2 595 lajia yleismaailmallisesti
synonyymit: Agavaceae (agaavekasvit), Anemarrhenaceae, Anthericaceae (hietaliljakasvit), Aphyllanthaceae, Aspidistraceae, Behniaceae, Chlorogalaceae, Convallariaceae (kielokasvit), Dracaenaceae (traakkipuukasvit), Eriospermaceae, Eucomidaceae, Eustrephaceae, Funkiaceae, Hemiphylacaceae, Herreriaceae, Hesperocallidaceae, Hostaceae (kuunliljakasvit), Hyacinthaceae (hyasinttikasvit), Lachenaliaceae, Laxmanniaceae, Lomandraceae, Nolinaceae, Ophiopogonaceae, Ornithogalaceae, Peliosanthaceae, Polygonataceae, Ruscaceae (ruskuskasvit), Sansevieriaceae, Scillaceae, Themidaceae, Tupistraceae, Yuccaceae
Asphodelaceae – soihtukasvit
41 sukua, 900+ lajia lähes yleismaailmallisesti Pohjois-Amerikkaa lukuun ottamatta
synonyymit: Aloaceae (aaloekasvit), Dianellaceae, Eccremidaceae, Geitonoplesiaceae, Hemerocallidaceae (päivänliljakasvit), Johnsoniaceae, Phormiaceae (tähkäliljakasvit), Xanthorrhoeaceae (heinäpuukasvit)
Asteliaceae
kolme sukua, 37 lajia Uudesta-Guineasta Uuteen-Seelantiin, Tyynenmeren saarilla, Chilessä ja Maskareeneilla
Blandfordiaceae
yksi suku (punikkililjat Blandfordia), 4 lajia Itä-Australiassa
Boryaceae
2 sukua, 12 lajia Australiassa
Doryanthaceae – keihäskukkakasvit
yksi suku (keihäskukat Doryanthes), 2 lajia Itä-Australiassa
Hypoxidaceae – iirikkikasvit
5–7 sukua, 163 (100–220) lajia enimmäkseen tropiikissa
Iridaceae – kurjenmiekkakasvit
66 sukua, 2 145 lajia yleismaailmallisesti
synonyymit: Crocaceae, Galaxiaceae, Geosiridaceae, Gladiolaceae, Isophysidaceae, Ixiaceae
Ixioliriaceae – liiriakasvit
yksi suku (liiriat Ixiolirion), 3 lajia Egyptistä Keski-Aasiaan
Lanariaceae
vain yksi laji Lanaria lanata eli Lanaria plumosa Kapmaassa
Orchidaceae – kämmekkäkasvit
880 sukua, 26 000 lajia kaikkialla maapallolla
synonyymit: Apostasiaceae, Cypripediaceae (tikankonttikasvit), Limodoraceae, Liparidaceae, Ophrydaceae, Neottiaceae, Neuwiediaceae, Pycnanthaceae, Vanillaceae
Tecophilaeaceae – chilentähtikasvit
8 sukua, 27 lajia Afrikassa, Madagaskarilla, Chilessä ja Kaliforniassa
synonyymit: Androsynaceae, Conantheraceae, Cyanastraceae, Cyanellaceae, Walleriaceae
Xeronemataceae
yksi suku (Xeronema), kaksi lajia Uudessa-Seelannissa ja Uudessa-Kaledoniassa.
Aiheesta muualla

Evoluutiopuu: http://www.mobot.org/mobot/research/apweb/trees/asparagalesnotl.gif
Bernard Yago

Bernard Yago (heinäkuu 1916 – 5. lokakuuta 1997 Abidjan) oli norsunluurannikkolainen roomalaiskatolinen arkkipiispa ja ensimmäinen maastaan valittu kardinaali. Hän opiskeli Abidjanissa ja Pariisissa. Hän sai pappisvihkimyksen 1. toukokuuta 1947, ja hänet valittiin Abidjanin arkkihiippakunnan johtoon 5. huhtikuuta 1960. Piispaksi konsekroinnin suoritti 8. toukokuuta 1960 paavi Johannes XXIII, jota avustivat Napoléon-Alexandre La Brie ja Fulton John Sheen. Samassa seremoniassa konsekroitiin Paul Zougrana, Jérôme Rakotomalala ja Peter Poreku Dery.
Yagon motto piispana oli Ut omnes unum sint. Hän osallistui 1960-luvulla Vatikaanin toiseen kirkolliskokoukseen. Hänestä tehtiin San Crisogonon kardinaalipappi 2. helmikuuta 1983. Hän vetäytyi arkkipiispan tehtävistä 19. joulukuuta 1994 ja menetti äänioikeutensa konklaaveissa täytettyään 80 vuotta heinäkuussa 1996. Yago kuoli 81-vuotiaana, ja hänet haudattiin Pyhän Paavalin tuomiokirkkoon Abidjaniin.
Yagon edeltäjä Abidjanin arkkipiispana oli Jean-Baptiste Boivin, ja hänen seuraajakseen nimitettiin Bernard Agré.
Aiheesta muualla

Catholic-Hierarchy.org: Bernard Cardinal Yago (englanniksi)
Merita

Merita tarkoittaa seuraavia:
Merita, naisen etunimi
Merita Pankki, suomalainen pankki, joka on nykyisin osa Nordea-pankkia
Taidesäätiö Merita, nykyään Nordean Taidesäätiö, Nordean taidekokoelmasta huolehtiva säätiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Merita”, voi hakea sivunnimihaulla, laajalla sivunnimihaulla tai tekstihaulla.
Aspartyyliaminopeptidaasi

Malli naudan aspartyyliaminopeptidaasin rakenteesta
Aspartyyliaminopeptidaasi (Ape4) on kuljettajaproteiini, joka kuuluu metalloproteinaasien ryhmään ja aminopeptidaaseihin, jotka yleisesti pilkkovat ketjumaisia polypeptidejä. Hiivoissa sitä tarvitaan solulimasta solunesterakkulaan kulkevassa reitissä ja autofagosytoosissa, kun hiivan elintärkeän typen saanti on rajoittunut. Ihmisessä se sijaitsee solulimassa ja se vaikuttaa proteiinien ja peptidien aineenvaihduntaan solujen sisällä.
Ape4

Ape4 löydettiin ensimmäisen kerran kun sitä puhdistettiin jäniksen aivosolujen sytosolista vuonna 1998. Ihmisen Ape4 koostuu 475 aminohaposta ja sitä koodaa DNPEP-geeni. Sen koentsyyminä toimii sinkki-ioni ja se rakentuu kahdesta erilaisesta proteiinidomeenista, joiden välissä on aktiivinen kohta. Proteiinia koodaa Cryptococcus neoformans -hiivassa CNAG_01169-geeni ja se koostuu 523 aminohaposta.
Tehtävät ihmisessä

Aminopeptidaaseja tavataan monissa soluelimissä ja niillä on tärkeitä tehtäviä biologisissa prosesseissa, kuten lisääntymisessä ja hormonien muokkaamisessa, mutta myös tautien kuten syövän aiheuttamisessa. Ape4:n on huomattu tuottavan kinaasia, joka säätelee natriumin imeytymistä ja näin vaikuttaa verenpaineeseen. Koska aminopeptidaasit pilkkovat aminohappoja, ne vaikuttavat ihmisen ravitsemukseen pilkkomalla ravinnosta saatuja proteiineja aminohapoiksi tai ihmisessä luonnostaan olevia proteiineja aminohapoiksi pitkittyneen ravinnonpuutteen aikana.
Tehtävät hiivoissa

Ape4-proteiinin roolia virulenssissä on tutkittu laajasti. C. neoformans -hiivassa proteiinia tuottavan geenin tekeminen toimintakyvyttömäksi esti solujen kasvun 37 °C:ssa ja rajoitti monia virulenssitekijöitä, kuten fosfolipaasin tuottoa, suojaavan kapselin muodostumista ja lääkevastustuskykyä. Antibioottiresistenssi on nouseva uhka, joten uusia hoitomuotoja kehitetään taistelussa mikrobeja vastaan. Jos hoitomuodon kohde on virulenssitekijä patogeenin sijaan, niistä voitaisiin tehdä vaarattomia tai sellaisia joita ihmisen immuunijärjestelmä voisi taistella vastaan itse ilman antibiootteja. C. neoformans -hiiva, jolla oli toimintakyvytön tuottogeeni, selvisi myös heikommin makrofagien sisällä ja ei aiheuttanut koe-eläinten kuolemia verrattuna verrokkiin. Kun hiiva ei saa tarvitsemiaan ravinteita, Ape4 siirtyy solunesterakkulaan jossa ravinteita kierrätetään, jolloin hiiva saa ravinteensa. Erityisesti typen rajattu määrä johtaa ravinteiden kierrätykseen ja proteiinin ylenmääräiseen tuottoon.
Saccharomyces cerevisiae -hiivassa hajotetaan autofagosytoosin avulla soluelimiä. Hiiva käyttää autofagosytoosissa solulimasta solunesterakkulaan kulkevaa reittiä, ja Ape4 on yksi tämän reitin kuljettajaproteiineista. Ape4 toimii muiden tämän reitin kuljettajaproteiinien kanssa ja tilanteessa jossa ravinteita on liian vähän, se kulkeutuu solunesterakkulaan hajottamaan soluelimiä ja näin hiiva saa tarvitsemansa ravinteet.
Berenike Epideires

| Berenike Epideires> Βερενίκη ἐπὶ Δειρῆς.Sijainti |
| --- | --- |
 Berenike Epideires
Koordinaatit:  12°27′51″N, 43°19′07″E
Valtio:  Djibouti
Paikkakunta:  Ras Siyyan
Historia
Tyyppi:  kaupunki
Kulttuuri:  antiikki
Valtakunta:  Ptolemaiosten valtakunta Rooman valtakunta Bysantin valtakunta
Infobox OKNimi-testi OK: 
Berenike Epideires (m.kreik. Βερενίκη ἐπὶ Δειρῆς, Berenikē epi Deirēs, lat. Berenice Epidires) oli antiikin aikainen kaupunki Punaisenmeren länsirannalla nykyisen Djiboutin alueella.
Bereniken kaupunki sijaitsi lähellä nykyisin nimellä Bab el Mandeb tunnettua salmea, joka erottaa Afrikan ja Arabian toisistaan. Se sijoitetaan usein Ras Siyyanin niemelle. Joskus se on sijoitettu merkittävämmän Deiren tai Deiran kaupungin lähelle tai samastettu tähän.
Nimen perusteella kaupunki on ollut Egyptin siirtokunta viimeistään hellenistisellä kaudella, sillä nimi viittaa johonkin Ptolemaiosten hallitsijasuvun Berenike-nimiseen naiseen.
Kaupunkia ei tule sekoittaa Punaisenmeren seudun muihin (tai antiikin ajan muihin) Berenike-nimisiin kaupunkeihin.
Bernard Vukas

| Mitalit | Mitalit | Mitalit |  |
| --- | --- | --- | --- |
|  Bernard Vukas. |  Bernard Vukas. |  Bernard Vukas. |  |
Maa:   Jugoslavia
Miesten jalkapallo
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 1948 |  |  |
|  Hopeaa | Helsinki 1952 |  |  |
Bernard Vukas (1. toukokuuta 1927 Zagreb, Serbien, kroaattien ja sloveenien kuningaskunta – 4. huhtikuuta 1983 Zagreb, Kroatian ST) oli Jugoslaviaa edustanut jalkapalloilija ja olympiamitalisti.
Vukas saavutti Jugoslavian jalkapallomaajoukkueessa olympiahopeaa Lontoossa 1948 ja Helsingissä 1952.
Aiheesta muualla

Kuvia tai muita tiedostoja aiheesta Bernard Vukas Wikimedia Commonsissa
Jugoslavian joukkue – Jalkapallon MM-kilpailut 1950
1 Atanacković
2 Beara
3 Bobek
4 Broketa
5 Željko Čajkovski
6 Zlatko Čajkovski
7 Čolić
8 Đajić
9 Firm
10 Horvat
11 Jovanović
12 Katnić
13 Mihajlović
14 Mitić
15 Mrkušić
16 Ognjanov
17 Palfi
18 Radovniković
19 Stanković
20 Tomašević
21 Vukas
22 Zlatković
Valmentaja Arsenijević
Jugoslavian joukkue – Jalkapallon MM-kilpailut 1954
1 Beara
2 Stanković
3 Crnković
4 Čajkovski
5 Horvat
6 Boškov
7 Ognjanov
8 Mitić
9 Vukas
10 Bobek
11 Zebec
12 Kralj
13 Zeković
14 Mantula
15 Spajić
16 Milovanov
17 Belin
18 Milutinović
19 Papec
20 Dvornić
21 Veselinović
22 Petaković
Valmentaja Tirnanić
Melonta kesäolympialaisissa 2016 – miesten 1 000 metrin kajakkiyksikkö

Miesten 1 000 metrin kajakkiyksikkö Rio de Janeiron olympialaisissa 2016 käytiin 15. – 16. elokuuta Lagoa Rodrigo de Freitaksessa. Kilpailun voitti espanjalainen Marcus Walz. Toiseksi sijoittui tšekkiläinen Josef Dostál ja kolmanneksi venäläinen Roman Anoshkin.
Tulokset > Loppukilpailu A

| # | Meloja | Maa | Aika |
| --- | --- | --- | --- |
| 1 Kultaa | Marcus Walz |  Espanja | 3:31.447 |
| 2 Hopeaa | Josef Dostál |  Tšekki | 3:32.145 |
| 3 Pronssia | Roman Anoshkin |  Venäjä | 3:33.363 |
| 4. | Murray Stewart |  Australia | 3:33.741 |
| 5. | Fernando Pimenta |  Portugali | 3:35.349 |
| 6. | René Holten Poulsen |  Tanska | 3:36.840 |
| 7. | Max Hoff |  Saksa | 3:37.581 |
| 8. | Peter Gelle |  Slovakia | 3:40.691 |
Tulokset > Loppukilpailu B

| # | Meloja | Maa | Aika |
| --- | --- | --- | --- |
| 1. | Adam van Koeverden |  Kanada | 3:31.872 |
| 2. | Bálint Kopasz |  Unkari | 3:32.392 |
| 3. | Artuur Peters |  Belgia | 3:33.521 |
| 4. | Aleksey Mochalov |  Uzbekistan | 3:34.807 |
| 5. | Cyrille Carré |  Ranska | 3:36.606 |
| 6. | Rafał Rosolski |  Puola | 3:39.021 |
| 7. | Dejan Pajić |  Serbia | 3:40.502 |
| 8. | Mohamed Mrabet |  Tunisia | 3:45.122 |
Ben-Hadad I

| Ben-Hadad I> Aram-Damaskoksen kuningas |
| --- | --- |
Valtakausi:  n. 880 eaa–841 eaa.
Edeltäjä:  Tabbrimon
Seuraaja:  Hasael

Isä:  Tabbrimon
Ben-Hadad I eli Bar-Hadad oli Aram-Damaskoksen hallitsija suurin piirtein vuodesta 880 eaa. vuoteen 841 eaa. Ben-Hadad mainitaan esimerkiksi Vanhassa testamentissa.
Hallitsijana

Vanhan testamentin ensimmäinen kuninkaiden kirja mainitsee Ben-Hadadin olleen Tabbrimonin poika ja Hesjonin pojanpoika. Nimi Bar-Hadad eli Raamatun Ben-Hadad tarkoittaa Hadadin poikaa, ja Hadad oli rautakautisen Syyrian yksi keskeisimmistä jumalista. Isänsä tapaan Ben-Hadad oli alkujaan Israelin ja Juudan kuninkaiden eli tuolloisten Baesan ja Asan liittolainen. Baesan ja Asan alettua sotia keskenään hän asettui Asan puolelle tämän lähetettyä hänelle runsaat lahjat.
Ben-Hadad teki sotaretken Israelin kuningaskuntaa vastaan valloittaen Ijjonin, Danin, Abel-Bet-Maakan, Naftalin ja Kinneretin alueet. Ben-Hadadin seuraaja oli Hasael. Ben-Habadin seuraajan jälkeen Aram-Damaskosta hallitsi kaksi samannimistä hallitsijaa, Ben-Habad II ja Ben-Habad III. Aleppon läheltä löydetyssä piirtokirjoituksessa viitataan myös Ben-Habadiin. Kyse ei välttämättä ole Aram-Damaskoksen kuninkaasta, vaan ehkäpä Arpadin hallitsijasta. Aram-Damaskoksen ei tiedetä ulottaneen valtaansa piirtokirjoituksen löytöpaikalle, mutta periaatteessa on myös mahdollista, että Ben-Hadad on pystyttänyt esimerkiksi sotaretkellä liittolaistensa tukena.